b'\n_START_ARTICLE_\nDanijela Martinovi\xc4\x87\n_START_SECTION_\nPo\xc4\x8detak karijere\n_START_PARAGRAPH_\nNa hrvatskoj glazbenoj sceni Danijela se pojavila krajem 80-tih godina 20. stolje\xc4\x87a. Zapa\xc5\xbeena je na Splitskom festivalu 1989. godine s pjesmom Zumbuli. Po\xc4\x8detkom 1991. godine postaje (nakon odlaska iz grupe Ljiljane Nikolovske) pjeva\xc4\x8dica grupe Magazin s kojom snima tri albuma. Godine 1995. s Magazinom i opernom pjeva\xc4\x8dicom Lidijom Horvat Dunjko, nastupa na Eurosongu s pjesmom Nostalgija i osvaja 6. mjesto. Godine 1996. odlazi iz grupe te po\xc4\x8dinje samostalnu karijeru. Njen prvi samostalni album "Zovem te ja" u izdanju Croatia Recordsa otvorio je put njenim visokotira\xc5\xbenim izdanjima, koja su se kasnije potvrdila i drugim albumom "To malo ljubavi", koji je do sada prodan u preko 100.000 primjeraka, za \xc5\xa1to je i dobila nekoliko zlatnih i platinastih plo\xc4\x8da. No taj uspjeh nije zabilje\xc5\xbeen samo u Hrvatskoj, ve\xc4\x87 se plasirao i u Sloveniji gdje je Danijela najtira\xc5\xbeniji izvo\xc4\x91a\xc4\x8d, za \xc5\xa1to je tako\xc4\x91er dobila zlatnu i platinastu plo\xc4\x8du._NEWLINE_Uspjeh nije zaostao ni u Makedoniji gdje je tako\xc4\x91er progla\xc5\xa1ena izvo\xc4\x91a\xc4\x8dem 1999. godine, kada je odr\xc5\xbeala pet uzastopnih koncerata u Univerzalnoj dvorani u Skopju, \xc5\xa1to je bilo popra\xc4\x87eno mnogim tiskovnim, TV i radio medijima kao veliki uspjeh. U povijesti hrvatske diskografije Danijela Martinovi\xc4\x87 progla\xc5\xa1ena je najtira\xc5\xbenijim izvo\xc4\x91a\xc4\x8dem. Godine 1998. s pjesmom "Neka mi ne svane" pobje\xc4\x91uje na Izboru hrvatske pjesme za pjesmu Europe "Dora \'98." s tom pjesmom predstavlja Hrvatsku na Izboru pjesme za pjesmu Europe "Eurosong 98.", gdje osvaja peto mjesto. Iste godine progla\xc5\xa1ena je pjeva\xc4\x8dicom godine na vi\xc5\xa1e od 50 radio postaja, a istom titulom progla\xc5\xa1avaju je i tiskovni mediji me\xc4\x91u kojima je i "Ve\xc4\x8dernji list" koji joj dodjeljuje nagradu "Ve\xc4\x8dernjakova ru\xc5\xbea". Po glasovima radio, TV i tiskovnih medija progla\xc5\xa1ena je dvije godine uzastopce pjeva\xc4\x8dicom godine.\n_START_SECTION_\nKarijera od 2000. do danas\n_START_PARAGRAPH_\nU prosincu 1999. godine  izdaje svoj tre\xc4\x87i samostalni album pod nazivom "I po svjetlu i po mraku" koji je prodan u vi\xc5\xa1e od 45.000 primjeraka u nepunih mjesec dana za \xc5\xa1to joj je bila uru\xc4\x8dena zlatna plo\xc4\x8da, a dvije godine kasnije, 2001. godine izdaje svoj \xc4\x8detvrti album "Ple\xc5\xa1i sa mnom", na kojem  se na\xc5\xa1ao i veoma uspje\xc5\xa1an duet sa Kemalom Montenom "Ovako ne mogu dalje"._NEWLINE_Godine 2003. godine snimila je peti po redu album "Bo\xc5\xbei\xc4\x87 s Danijelom", s tradicionalnim bo\xc5\xbei\xc4\x87nim repertoarom. Sav prihod od prodaje albuma bio je namjenjen u humanitarne srvhe, a  dvije godine kasnije, 2005. godine pred prepunom Koncertnom dvoranom Vatroslava Lisinskog ostvaruje koncertnu izvedbu navedenog izdanja koncert "Bo\xc5\xbei\xc4\x87 s Danijelom, a sav novac je poklonila u humanitarne svrhe._NEWLINE_Godine 2005. izdaje i promovira svoj \xc5\xa1esti album "Oaza", a 2006. godine objavljuje svoj sedmi studijski album  "Canta y baila con Danijela", na kojem se na\xc5\xa1le njezine dotada\xc5\xa1nje uspje\xc5\xa1nice u latino aran\xc5\xbemanima, a kojim po\xc4\x8dinje i diskografska suradnja sa diskografskom ku\xc4\x87om Dallas Records. Samo par mjeseci kasnije, u prosincu, Danijela je postala i vlasnica svog prvog parfema. Na prigodnoj promociji u hotelu u Zagrebu, Danijela je promovirala svoj prvi parfem "La la", a  iste godine izdaje i svoju prvu knjigu za djecu "DaMa"._NEWLINE_Godine 2007. vra\xc4\x87a se na Splitski festival s posljednjom pjesmom \xc4\x90or\xc4\x91a Novkovi\xc4\x87a "Na po mi srce \xc5\xbeivi", koju je \xc4\x90or\xc4\x91e napisao neposredno prije iznenadne smrti u svibnju iste godine. _NEWLINE_Sljede\xc4\x87e godine izdaje album "Nek \xc5\xbeivi ljubav \xe2\x80\x93 Danijela pjeva hitove \xc4\x90or\xc4\x91a Novkovi\xc4\x87a", projekt koji je \xc4\x90or\xc4\x91e Novkovi\xc4\x87 idejno osmislio i zapo\xc4\x8deo za \xc5\xbeivota, a koji nai\xc5\xa1ao na fascinantan odaziv publike. Album do\xc5\xbeivljava zlatnu tira\xc5\xbeu samo par mjeseci nakon njegova izlaska u Hrvatskoj i Sloveniji. Iste godine u sudjeluje na HRF-u sa pjesmom "Ko \xc4\x87e tebe mi zaminit" na kojoj se kao aran\xc5\xbeer potpisuje jedan od najpopularnijih glazbenih producenata i aran\xc5\xbeera Mato Do\xc5\xa1en, a opet ne zaobilazi ni Splitski festival, gdje se pojavljuje se pjesmom "Evo mene" autora Marka Tomasovi\xc4\x87a ._NEWLINE_Godine 2010. snima duet "Zarobljenik uspomena" sa Halidom Be\xc5\xa1li\xc4\x87em. Duet je bio drugi najavni singl s albuma "Unikat", pored ve\xc4\x87 ranije objavljenog singla \xe2\x80\x9eDanijela \xc4\x8dasti\xe2\x80\x9c. Tre\xc4\x87i singl \xe2\x80\x9ePola, pola\xe2\x80\x9c koji se u eteru pojavio u jesen, do\xc5\xbeivio i svoje video izdanje u re\xc5\xbeiji Darka Drinovca u kojem se zajedno sa Danijelom pojavljuje i sjajan glumac Petar \xc4\x86iritovi\xc4\x87._NEWLINE_Nakon tre\xc4\x87eg singla \xe2\x80\x9ePola, pola\xe2\x80\x9c koji u kratko vrijeme zauzima top liste hrvatskih i slovenskih radijskih postaja, Danijela nakon 2 godine pomno odabiranih skladbi izdaje svoj deveti samostalni studijski album "Unikat", koji se u prodaji pojavio na Valentinovo, 14. velja\xc4\x8de 2011. godine i to u regularnom i ograni\xc4\x8denom izdanju. Nedugo nakon samog izlaska, Danijela prire\xc4\x91uje i slovensko-hrvatsku promociju albuma \xe2\x80\x9eUnikat\xe2\x80\x9c prire\xc4\x91enu u Bre\xc5\xbeicama u Sloveniji. Nedugo nakon izlaska, album "Unikat" je u prvih mjesec dana prodaje postao jedan od najprodavanijih  albuma u Hrvatskoj i Sloveniji._NEWLINE_Godine 2012. nastupa na Splitskom festivalu s pjesmom "Brodolom", sa kojom osvaja nagradu "3. nagrada publike, Bron\xc4\x8dani galeb". Krajem iste godine objavljuje novu uspje\xc5\xa1nicu singl "Raspa\xc5\xa1oj". Sljede\xc4\x87e godine nastupa ponovo na Splitskom festivalu s pjesmom "Cappuccino" i osvaja nagradu za najbolji scenski nastup.\n_START_SECTION_\nPrivatni \xc5\xbeivot\n_START_PARAGRAPH_\nOd 1995. do 1998. godine bila je u braku s pjeva\xc4\x8dem Markom Perkovi\xc4\x87em, poznatijim kao Thompson. K\xc4\x87i je Ivana Martinovi\xc4\x87a te sestra pjeva\xc4\x8dice Izabele Martinovi\xc4\x87. Od 1997. godine, u vezi je s poznatim glazbenikom Petrom Gra\xc5\xa1om, s kojim trenuta\xc4\x8dno \xc5\xbeivi u Zagrebu.'